**«Ҡорот байрамын» үткәреү буйынса методик күрһәтмә**

**Ҡороттон файҙаһы:**

Ҡорот-ул халҡыбыҙҙын милли ризығы. Ҡорот Башҡортостанда, Саян-Алтайҙа, Ҡаҙағыстан, Урта Азияла кин таралган. Ул бик күп файҙалы үҙенсәлектәргә эйә, һөт аҡһымдарына бикбай, углеводтар, ферменттар, микроэлементтар, витаминдарғабай.

 Халык медицинаһында ҡорот һалҡын тейгәндә,күнел болғанғанда, аппетит булмағанда, йылан саҡҡанда ҡулланыла. Хәлһеҙләнгәндә, аҙ ҡанлылыҡта хәл керетеү үҙенсәлектәренә эйә. Ҡоротта С витамины күп, ул кешеләрҙен ауырыуға бирешмәүселлеген (имунететты) нығыта. Шулайуҡ уны халҡыбыҙҙа "үҙебеҙҙен фестал" тип йөрөтәбеҙ, ул аш эшкәртеү системаһынын эшен яҡшырта. Ҡорот организмды ҡом-таштарҙан таҙарта, эсәк буйындағы паразиттарҙы бөтөрә, сәстен ҡыуағын, баш ҡысынмаһын дауалай, сәсте үҫтерә.

**Ҡорот һурпаһынын үҙенсәлеге:**

 Ҡорот һурпаһы- ин яратып эселгән эсемлек. Ҡоротло һурпа- ул бик файҙалы ризыҡ. Олуғ ҡунаҡтарҙы, һуғым ашы- бишбармаҡты ашағандан һун, ҙур ағас һауыттарға ҡорот һурпаһы ҡойоп, һыйлағандар. Ите –иткә, һурпаһы – биткә, тип әйтеп, ҡыҫтап-ҡыҫтап эсергәндәр.

 Бәпәйҙән яны бушанған әсәйҙәргә лә ин беренсе- һары майҙа ҡорот иҙеп, ҡорот һурпаһы эсергэндэр. Ул көс-ҡеүәт бирә, күкрәк һөтөн арттырыуға ярҙам итә.

 Шулай уҡ тән температураһы күтәрелеп ауырығандарға ла бик килешә, тиҙерәк һауығып, аяҡҡа баҫырға ярҙам итә. Ҡоротло һурпа эскәндән һун, аяҡ-ҡулдарға көс, дәрт килә, үҙенән-үҙе йырлап-бейеге килеп китә.

**Ҡатыҡ, эркет ҡайнатыу процессы:**

Ҡоротто эшләрҙән алда, ин тәүҙә ҡатыҡ ойоталар.Ҡатыҡты ҡуйы һөттән дә, сепарат аша үткәрелгән һөттәндә эшләргә мөмкин. Ин тәмле, ҡу йы ҡатыҡ һәм ин юғары сифатлы ҡорот көҙгөҡуйы һөттән барлыҡҡа килә.Ҡатыҡты ҡайнатҡанда, эргәһенән китмәй, йыш болғап торорға кәрәк, шулай иткәндә, төйөрһөҙ ҡатыҡ барлыҡҡа килә. Һөттө ҡаҙанда ҡайнатып сығарғас, уны һауытҡа бушатабыҙ һәм йылымысхәленәкилгәнсә көтәбеҙ. Яҡшы итеп туҡылған ойотмосто һалып, уны урап, йылы урынға ултыртабыҙ. Сәйгә ҡушып эсеү өсөн,ҡатыҡ сөс өбулып ойорға тейеш, ә аш ҡорото өсөн ҡатыҡ әсе булырға тиеш. Бер нисә көн ҡатыҡ әсегәндән һун, уны эркет итеп ҡайнатабыҙ. Бынын өсөн ҡатыҡты ҡаҙанға һалып, талғын ғына утта бик оҙаҡ ҡына ҡайнатырға кәрәк. Оҙаҡ ҡайнаған ҡатыҡтын ҡорото һары, тәмле була. Ҡорот тәмле булһын өсөн, ҡайһы бер хужабикәләр, ҡатыҡҡа сейә һабағы ла һалалар.

Ҡатыҡтан эркет барлыҡҡа килә. Эркетте әҙер ҡорот тоғона ҡойорға кәрәк. Эркетте эҫе килеш ҡойорға ярамай, ул үтә аға, шунын өсөндә уны һыуынғас ҡына ҡойорға кәрәк.

Алдан әҙерләнгән сөйгә ҡорот тоғон элгәс, аҫтына- эркет һыуыны, таҙа һауыт ултыртырға кәрәк.

**Эркет һыуынын файҙалы үҙенсәнлектәре:**

Ҡорот ҡына түгел, ә унын эркет һыуы ла бик файҙалы. Унын менән сәстәрҙе сайҡатһан, сәстәр ялтырап, ебәк кеүек булып китә. Майлы-һауыт һабаны йыуырға, еҙ, көмөш әйберҙәрҙе йыуыр өсөндәбик файҙалы, кәрәкле матдә ул. Ауырыған саҡта, дарыу урынына ла ҡулланырға ла мөмкин.

 Эркет һыуы хужалыҡта ла бик кәрәкле. Күпләп ҡош аҫыраусы хужабикәләр, кальцийға бай булыуы сәбәпле, уны ҡош-ҡорттон аҙығына ҡушып бирәләр, улар тиҙерәк үҫә, себештәр төрлө ауырыуҙарға, һыуыҡҡа тиҙ бирешеп бармайҙар, һау-сәләмәт булып үҫәләр.

 Эркет һыуын, ҡайһы бер хужабикәләр, икмәк бешергәндә ләҡулланалар, файҙаһы ҙур тип иҫәпләйҙәр.

**Ҡорот эшләү:**

Матур итеп һарҡҡан ҡоротто ҙур табаҡҡа ауҙарып, кәрәгенсә тоҙ һалып, тансҡайҙар. Унан һун кәрәккән ҙурлыҡта, бер тигеҙ итеп йомғаҡлайҙар. Хәҙер уларҙы бер ашҡа һалмалы итеп, ыуаҡ ҡына итеп йомғаҡлайҙар. Әбйәлел яҡтарында ҡоротто ыҫлайҙар, бындай ҡорот үҙенсәлекле тәм бирә.

 Үҙенден зауығына ҡарап,ҡоротто төрлө емеш менән дә эшләргә мөмкин. Мәҫәлән, муйыллы ҡорот, сейәле ҡорот, шәкәрле ҡорот. Бынын өсөн сейәне һәм муйылды тирмәндә тартып алырға кәрәк. Бындай ҡороттар сәй менән эсергә яҡшы.

**Ҡоротто киптереү:**

 Ҡороттарҙы, боронғо ысул менән, махсус эшләнелгән ҡулланма- ылашта киптереү ҡулайлы. Ылаштарҙы теҙеп һалып урынлаштырғас, ылашты уратып йоҡа материал менән ябып, еләҫ урынға киптерергә элергә кәрәк. Ун-ун биш минуттан кипкән ҡорот әҙер була.

**Кипкән ҡороттон файҙаһы:**

 Кипкән ҡорот бик файҙалы, ул үҙенсәлекле көскә эйә. Борон яуға оҙатҡанда икмәк менән бергә, һалдат моҡсайына аҙыҡ итеп кипкән ҡорот та һалғандар. Ул кешегә көс бирә, ҡеүәт өҫтәй, аппетитты аса.

 Ҡыш көндәре, ит үткәргестән аша үткәреп, ҡулланырға мөмкин. Ашҡа бынамын тигән үҙенсәлекле тәмләткес була!

 Элегерәк, дарыуҙар етешмәгән саҡта, күгәргән ҡороттон үнәҙен яраға баҫҡандар, һыуға болғап эскәндәр. Ә кин билдәле пеницилин ана шул ҡорот үнәҙен файҙаланыуҙан барлыҡҡа килгән дә инде.

**Ҡорот тураһында әйтемдәр, мәҡәлдәр, йомаҡтар:**

Юлдаш булһан ҡоротҡа, бай булырһын һаулыҡта.

Батырҙын ризығы ул – ҡорот.

Ҡорот- йәнгә дауа, тәнгә- сихәт.

Икмәк, картуф, ҡороттар- ин шифалы ризыҡтар.

Ҡорот- ауырыуынды онот.

Ите- иткә, һурпаһы-биткә.

Тоҡос-тоҡос ҡоҙалар- түр башына менгәндәр.(йомаҡ).

**Ҡороттан күргәҙмә:**

“Ҡорот – шифалы ризыҡ” исемендә күргәҙмә ойошторолдо. Унда йәш ҡорот, кипкән ҡорот, эре һәм бәләкәй йомғаҡлы ҡороттар, ыҫланған ҡорот, сейәле, муйыллы, шәкәрле, еләкле ҡороттар ҡуйылды.

**“Ҡорот байрамын” үткәреүҙен маҡсаты:**

Ҡоротто данлау, ҙурлау, унын бик тә файҙалы аҙыҡ икәнлегенә тағы ла бер тапҡыр инаныу. Ауылдын ин тәмле, үҙенсәлекле, сифатлы ҡорот эшләүсе оҫталарын асыҡлау. Үҫеп килгән йәш быуынға эштен асылын еткереү. Ҡороттон данын арттырыу, үҫтереү. Ҡорот эшләүҙен элекке һәм яны алымдары менән танышыу.

Халҡыбыҙҙын дан ризығы-

 Ул беҙҙен- ҡорот булыр.

 Ҡорот ашаған кешенен-

 Ғүмере оҙон булыр.

**Байрамдын үткәрелеше, барышы:**

 Байрамды йәй көндәре, ишек алдында тышҡы мейес-усағы булған икен ихатала үткәрергә мөмкин. Байрамды үткәреү өсөн әҙерлекте бер ай элек башларға кәрәк. Сөнки, ин беренсе ҡорот эшләүсе оҫталар менән һөйләшергә, кәнәшләшергә кәрәк. Һәр береһенә аныҡ эштәр бүлергә, эш барышы менән таныштырырға тейешле кешеләр менән һөйләшергә, әҙерләргә кәрәк.

 Бер байрамда йыр-бейеүһеҙ үтмәй. Бынын өсөн алдан таҡмаҡтар, йырҙар, бейеүҙәрҙе байрамға ярашлы итеп һайларға кәрәк. Бындай сарала фольклор төркөмдәренен, “Агинәйҙәрҙен” ҡатнашлығы бик мөһим.

 Байрам булаһын белгертеп, байрамға саҡырып, бер нисә урынға иғландар эленә. Байрам булаһы урын-ихата матур итеп биҙәлә. “Бөгөн беҙҙә ҡорот байрамы”, “Байрамға рәхим итегеҙ!”, “Һыйлы көнөн-һыйырҙа” исемле лозунгалар яҙып эленә.

 Ҡапҡа тышында уҡ саҡырылған ҡунаҡтарҙы йыр-бейеү, таҡмаҡтар менән балалар һәм милли кейемдәге ағинәйҙә башҡорт халҡынын милли ризығы-ҡорот менән ҡаршылай.

**Номинацияларҙа енеүселәрҙе билдәләү:**

“Ин тәмле ҡорот эшләүсе”

“Ин тәмле ҡорот киптереүсе”

“Ин тәмле сейәле ҡорот эшләүсе”

“Ап-аҡ ҡорот эшләүсе”

“Ҡороттан ин күп килем алыусы”

**“Ҡорот байрамынын” әһәмиәте:**

 Бәләкәй ауыл өсөн бик ҙур байрам булды. Унда балаларҙан алып 80 йәшкә тиклемге халыҡтын ҡатнашыуы –бик ҙур әһәмиәткә эйә. Өлкәндәр үҙҙәренен белгәндәрен йәш килендәргә өйрәтеп ҡалдыра икән, был бик матур күренеш. Халҡыбыҙҙын матур йолалары юғалмай, киреһенсә, яныра, үҫә бара. Ауыл ерендә йәшәүселәр өсөн, ҡорот табыш килтереүсе ризыҡ ул. Уны һатып, унған хужабикәләр, бик ҙурғына табыш алыуға өлгәшәләр.

 Бындай байрамдар халыҡты берләштерә, татыулаштыра, әүҙемләштерә, йәшәүҙәренә көс, дәрт, илһам бирә.

Ҡорот байрамы ишек алдында үткәрелә . Тирмә ҡоролдо , төрлө -төрлө шарҙар , флажоктар , плакаттар менән биҙәлде .

Ике күргәҙмә өҫтәле : " Һыйлы көнөм һыйырҙа " , " Ҡорот - шифалы ризыҡ " әҙерләнде . Усаҡлыҡта эш ысулын күрһәтергә бөтә әйберҙәр әҙерләнеп ҡуйылды .

1. Ағинәйҙәр таҡмаҡ йырлап , бәләкәй ҡыҙҙар ( ағас һауыттарҙа ҡорот һалынған ) бейеп ҡунаҡтарҙы ҡаршы алалар .

 1. Рәхим итегеҙ ҡунаҡтар

 Байрамыбыҙ түренә

 Ҡайнар сәләм тапшырабыҙ

 Ҡунаҡтың һәр беренә .

 2. Бөгөн беҙҙә оло байрам

 Ризыҡҡа дан йырлайбыҙ

 Киләсәк быуындарға

 Тапшырырға уйлайбыҙ.

 3. Халҡыбыҙҙың дан ризығы

 Ул беҙҙең ҡорот булыр

 Ҡорот ашаған кешенең

 Тәне сәләмәт булыр.

2 килен башҡорт кейемендә бауырһаҡ һәм айран ( аҡ майҙың ) тотоп :

1-се килен : - Хәйерле көн хөрмәтле ҡунаҡтар , байрамыбыҙ түренә рәхим итегеҙ !

2-се килен : - Ауылыбыҙҙың уңған килендәре әҙерләгән ризыҡтан ауыҙ итегеҙ . ( Ҡунаҡтарҙы һыйлай )

2. Байрамды асыу .

Алып барыусы : - Хәйерле көн , хөрмәтле ауылдаштар , саҡырылған ҡунаҡтар һәм байрамда ҡатнашыусылар !.

Мәҙәниәт йылына арналған , башҡорт халҡыбыҙҙың милли ризығы - ҡорот байрамын башларға рөхсәт итегеҙ .

Байрамды асыу өсөн һүҙ - Әбеш ауыл хакимиәте башлығы Юнысов Т.М.

- Мәҙәниәт бүлеге начальнигы Мамбетова Л. Р.

- Райондың аналитика белгесе Расембетова Р.Р.

- Район мәҙәниәт йортоноң фольклор методисы Ишемгулова М. И.

Алып барыусы : - Ҡорот - ул халҡыбыҙҙың милли ризығы . Ҡорот Башҡортостанда , Саян - Алтауҙа , Ҡаҙаҡстан ,

Урта Азияла киң таралған .Ул бик күп файҙалы үҙенсәлектәргә эйә , һөт аҡһымдарына бай , углеводтар , ферментттар , микроэлементтар , витаминдар бар . Халыҡ медицинаһында ҡорот һалҡын, күңел болғанғанда , аппетит булмағанда , йылан саҡҡанда ҡулланыла . Хәлһеҙләнгәндә аҙ ҡанлылыҡта хәл керетеү үҙенсәлектәренә эйә . Ҡоротта С витамины күп , ул кешеләрҙең ауырыуға бирешмәүсәнлеген ( имунететты ) нығыта . Шулай уҡ уны халҡыбыҙҙа ү ҙебеҙҙең фестал тип тә йөрөтәләр , ул аш эшкәртеү системаһының эшен яҡшырта .

Ә хәҙер , әйҙәгеҙ , ошо шифалы ризыҡтың эшләү серҙәрен күрһәтеп китәйек . Барығыҙҙы ла усаҡлыҡянына саҡырабыҙ .

Юнысова Зәкирә инәй - ҡатыҡ ойотоуҙы , эркет ҡайнатыуҙы һөйләй . Эргәһендә ейәнсәре Наҙгөл ярҙам итә , өйрәнә

Яраткулова Фәнирә - эркетте ҡорот тоғона ҡоя , һөйләй . Эҫе эркетте ҡойорға ярамай , ул үтә аға , һыуынғас ҡына ҡойорға кәрәк .

Яраткулова Фирҙәүес - эркет һыуы тураһында һөйләй . Ул бик файҙалы , сәс йыуырға , дарыу итеп эсһәңдә , майлы һауыт - һаба йыуғанда ҡулланабыҙ . Тоҡтағы һарҡҡан ҡоротто аяҡҡа ауҙарып , тоҙ һалып тансҡай .

Исканъярова Мөбинә инәй - һамаҡлап ҡоротло һурпа эшләй :

 Һалҡын тейеп ауырыһам

 Һис аптырап тормайым

 Ҡайнар һыуға май , ҡоротто

 Тоҙ , боросто болғайым .

 Бисмилла әйтеп эсәмдә ,

 Ятам юрған уранып

 Ә иртәнсәк тороп китәм

 Һауыҡҡанға ҡыуанып

 Ҡоротто иҙып эсеү

 Борондан ҡалған йола

 Ҡорот менән дуҫ булһаң

 Һаулығың да ныҡ була .

Юнысова Әминә - ҡорот киптереүҙе күрһәтеп һөйләй . Борон яуға киткәндә икмәк менән кипкән ҡорот һалып ебәргәндәр . Ул күңел болғанғанын баҫа , аппетитты күтәрә . Ылашҡа һалып киптерәләр. 10-15 көндә ул әҙер була .

Юнысова Фәнүзә - сейәле ҡорот эшләп күрһәтә . Ҡоротҡа үткәрелгән сейә , шәкәр ҡушып болғай . Ҡунаҡтарҙа өҫтәл биҙәге , сәйгә ҡушып эсеүгә бик тәмле .

Юнысова Хәснә - муйыллы ҡорот эшләй . Ҡоротҡа үткәрелгән муйыл , шәкәр ҡушып болғай . Әсәйенә ҡыҙы Айгизә булыша , эшкә өйрәнә .

Алып барыусы : Гөрләй ҡорот байрамы

 Тик тороп булмай һис тә,

 Байрамыбыҙ түренә

 Ашыға Ҡоротбикә .

 Ап- аҡ башҡорт күлдәгендә , аҡ алъяпҡыста , аҡ яулыҡ ябынып Ҡоротбикә инә балалар менән . ( балаларҙың ҡулында күстәнәстәр).

Ҡоротбикә : Һаумыһығыҙ , дуҫтарым !

 Һаумыһығыҙ , ҡунаҡтар !

 Байрам мөбәрәк булһын

 Өҫтәл һығылып торһон .

 Бөгөн мине ҙурлайҙар ,

 Яраталар , данлайҙар ,

 Дарыуға тиң маҡтайҙар ,

 Ҙур рәхмәт туғандар !

Балалар , әйҙәгеҙ ҡунаҡтарға бөгөн эшләгән ҡороттарҙан күстәнәстәр таратып сығайыҡ .( пласмаст һауыттарҙа ҡороттар)

Айгизә : - Юлдаш булһаң ҡоротҡа ,

Бай булырһың һаулыҡта .( күстәнәс бирә )

Марсель : - Батырҙарҙың ризығы ул беҙҙең ҡорот булыр . ( күстәнәс бирә )

Наҙгөл : - Ҡорот - йәнгә дауа , тәнгә сихәт . ( күстәнәс бирә )

Филюзә : - Икмәк , картуф , ҡороттар - иң шифалы ризыҡтар . (күстәнәс бирә )

Гөлиә : - Ҡорот - ауырыуыңды онот . ( күстәнәс бирә )

Марсель : Мин әлегә бәләкәймен ,

 Киләсәктә ҙур үҫәм .

 Батыр булғым килгәнгә

 Ҡорот һурпаһы эсәм .

 Көслө , ҡеүәтле булырмын

 Ҡорот ашаған саҡта

 Салауат батыр шикелле

 Сабырмын Аҡбуҙ атта .

Ҡоротбикә : Әйҙәгеҙ , барығыҙ ҙа ҡоротло һурпанан ауыҙ итегеҙ .( 2 ағас һауыттағы һурпаны 2 яҡҡа ебәрәләр )

Алып барыусы : Ҡоротло һурпа - ул бик файҙалы ризыҡ . Ҡунаҡтарҙа , һуғым аштарында бишбармаҡ ашағандан һуң ҙур кәсәләргә ҡойоп ҡоротло һурпа биргәндәр . Ите -иткә , һурпаһы биткә тип ҡыҫтап эсергәндәр .

Яңы бушанған әсәйҙәргә иң беренсе ҡоротло һурпа биргәндәр , ул көс - ҡеүәт бирә , күкрәк һөтөн арттырыуға ярҙам итә . Шулай уҡ тән температураһы күтәрелеп , ауыр хәлдә ятҡан ауырыуҙарға ла ныҡ килешә .

Балалар шиғыр ятлай .

 Наҙгөл : Ҡәрсәйем ҡорот эшләй

 Ап - аҡ ҡатыҡтар менән

 Сәй эсеүҙәре күңелле

 Тәмле ҡороттар менән

 Аша ҡыҙым ҡоротто ти

 Ауырымаҫһың берҙә

 Витаминлы аҙыҡтарҙы

 Ашарға кәрәк көн дә .

Айгизә : шиғыр яҙ

Алып барыусы : Эйе , тормош һабаҡтарына өйрәтеүсе , тәмле - тәмле ҡорот - эремсектәр , ҡоймаҡ - бәлештәр менән һыйлаусы һеҙ, ҡәҙерле өләсәйҙәр һәм ҡәрсәйҙәр !

Балаларығыҙҙың рәхмәт йөҙөнән йыр - бүләкте ҡабул итеп алығыҙ .

Йыр балалар башҡарыуында " Өләсәйемә " .

Рәшиҙә ( ағинәй ) - Һай ҡоротло һурпа эскәндән һуң аяҡ -ҡулдарға көс , дәрт төшөп китте .

Үҙенән -үҙе йырлап , бейеге килеп тора . Әхирәттәр , булмаһа берҙе баҫып алайыҡтар .

Ағинәйҙәр бейеүе "Әйҙә баҫайыҡ әле ".

Ағинәйҙәр бейеп бөтөүгә 3 түңәрәк яһайҙар : эске түңәрәктә - балалар , Ҡоротбикә менән уртала - ағинәйҙәр , ситке түңәрәктә - йәштәр , килендәр. Барыһы бергә таҡмаҡ йырлайҙар .

 1. Беҙ һыйырҙарҙы һауабыҙ

 Иркәләп - һөйөп кенә

 Май , ҡаймаҡ , ҡороттарҙы

 Ашайбыҙ тәмләп кенә .

 2. Төймә - төймә дарыуҙар

 Аптекала һатыла

 Ҡорот менән дуҫ булһаң

 Аҡсаң яныңда ҡала .

 3. Улай итербеҙ әле ,

 Былай итербеҙ әле ,

 Һыйырҙарыбыҙ һау булһа

 Көндәр итербеҙ әле .

 4. Әсеһендә эшләйбеҙ ,

 Сөсөһөндә эшләйбеҙ

 Ҡороттан мул табыш алып

 Рәхәтләнеп йәшәйбеҙ .

 5. Алдарын да итербеҙ

 Гөлдәрен дә итербеҙ

 Ҡорот данлаған байрамды

 Йылда дауам итербеҙ .

 Уйнап - көлөп , йырлап - бейеп ,

 Йылда байрам итербеҙ .

Алып барыусы : Донъяларыбыҙ имен - аман , аяҙ - күк йөҙөбөҙ тыныс , барыбыҙ ҙа һау - сәләмәт , иҫәнлек - һаулыҡта йәшәргә насип булһын . Ә хәҙер хөрмәтле ҡунаҡтар, ауылыбыҙ-уңғандары әҙерләгән күргәҙмәне ҡарарға саҡырабыҙ .

Номинацияларҙа еңеүселәрҙе бүләкләү .

" Иң тәмле ҡорот эшләүсе" - Юнысова Зәкирә

"Иң тәмле ҡорот киптереүсе " - Юнысова Шәмсинур

"Иң тәмле сейәле ҡорот эшләүсе" - Шәрипова Мәсүрә

"Ап- аҡ ҡорот эшләүсе " - Сәйфуллина Рәшиҙә .

"Ҡороттан иң күп килем алыусы" - Яратҡолова Фәнирә

- Яратҡолова Фирҙәүес

Байрамды йомғаҡлау . Тирмә эендә байрам сәйе . Йыр -бейеүҙәр .

**“Ҡумыҙ байрамын” үткәреүгә методик күрһәтмә**

**Нимә ул ҡумыҙ:**

 Ҡумыҙ- башҡорт халҡынын быуындан-быуынға тапшырылып, яҡшы һаҡланып ҡалған һәм бөгөн дә үҙенен абруйын һис тә юғалтмаған милли уйын ҡоралы.Милли кейемдәге башҡорт һылыуынын йәки егетененошо тылсымлы инструментты ҡулына алып күнелде иретерлек матур көйҙәр сығарыуы йәнгә рәхәтлек, күнел тыныслығы бирә. Шуға ла республикабыҙҙа кумыҙҙа уйнаусылар сәнғәтен үҫтереүгә, уны бар донъяға данлауға ҙур иғтибар бүленә.

 Боронғо музыка ҡоралы булыуға ҡарамаҫтан, бөгөндә унын төҙөлөшө, тауышы күп тикшеренеүҙәрҙен, сәхнә кешеләренен иғтибар үҙәгендә. Хатта моно ла заманса синтезаторҙар, компьюторҙар заманында үҙенә күрә монлораҡ янғырай.

**Ҡумыҙҙын төрҙәре:**

 Ер йөҙөндә унын йөҙҙәрсә исеме таралған. Улар барыһы ла ҡумыҙ уйнағанда мондон нисек сығыуына, инструменттын нисек уйналыуына ҡарап ҡушылған. Башҡорт телендә “ҡумыҙ” һүҙенен аныҡ ҡына мәғәнәһе юҡ. Ләкин унын нимәнән эшләнеүенә һәм тауышынын нисек сығыуына ҡарап төрҙәргә бүләләр: ҡыл-ҡумыҙ-струналы ҡумыҙ, вертикаль скрипканын бер төрө; ағас ҡумыҙ- ағастан эшләнгән ҡумыҙ;тимер ҡумыҙ- тимерҙән эшләнгән ҡумыҙ; йәйә(янҡыл) ҡумыҙ- Башҡортостандын төнъяҡ-көнбайыш райондарында уҡтан атҡанда йәйәнен сығарған тауышына оҡшатып ҡушылған.

 Ҡумыҙҙар алтындан да, көмөштән дә булыуы мөмкин.

**Кумыҙҙа уйнау серҙәре:**

 Ҡумыҙҙын тауышы ул эшләнгән тимерҙен ауырлыгынан, кинлегенән тора.Шулай уҡ башҡарыусынын уйнаган саҡта бармаҡтары , тыны, теле, ирене актив эшләргә тейеш. Башҡорттарҙын уйнауында үҙҙәренен сере бар тип иҫәпләй ғалимдар. Улар ҡумыҙҙы тотҡан ҡулын резонатор кеүек тә ҡулланалар, шуға күрә тауыш монлораҡ сыға. Бик күп уйнау төрҙәре билдәле. Оҫта башҡарыусы шул төрҙәргә эйә булырға тейеш. Улар ярҙамында төрлө импровизациялар, “тояҡ тауыштары”, “бал ҡорто”, “һыу ағыу”, “кәкүк” һәм башҡа тауыштар сығарырға була.

 Башҡортҡумыҙынан, варгандан тыш, тағы вьетнам ҡумыҙы була. Ул үтә ябай, тауышы нәҙегерәк, уйнауы ла енел. Тешкә терәү урынына ул иренгә генә терәлеп уйнала.

 Ҡумыҙҙа уйнау- осһоҙ мауығыу түгел. Башҡорт ҡумыҙҙарынын Өфөлә ин арзандары 1000-1500 һум тора, бәләкәйерәк ҡалаларҙа-1000 һумға тиклем, ә инде заказға эшләтеү- 1000-2000 һумдан да кәм түгел.

**Ҡумыҙҙын ҡулланышы:**

Ҡумыҙҙын ҡулланылыу өлкәһе лә сәхнә генә түгел. Унын югары тауышлыларын шамандар трансты туҡтатыу өсөн ҡуллана.

**Ҡумыҙҙын дауалау көсө:**

 Ҡумыҙҙын дауаһы ла бик ҙур. Беренсенән, ҡумыҙ моно, вибрацияһы баш ауыртыуын бөтөрә, ҡан баҫымын нормала тота. Ҡумыҙҙа уйнау кеше һаулығы өсөн файҙалы, сөнки тын юлдарына физзарядка булып тора, бронхит, астма сирҙәрҙән дауалай.

**“Ҡумыҙ байрамынын” маҡсаты:**

 Башҡорт халыҡ музыка ҡоралы- ҡумыҙҙы пропогандалау, уны һаҡлау, үҫтереү, уны киләсәк быуынға еткереү,йәш быуында һөйөү тәрбиәләү, уларға ҡумыҙҙа уйнау серҙәренә төшөндөрөү, уйнарға өйрәтеү. Халыҡ монона, халыҡ сәнғәтенә ихтирамды, ихтибарҙы арттырыуға булышлыҡ итеү.

 **“Ҡумыҙ байрамынын” әһәмиәте:**

 Халҡыбыҙҙын рухи ҡомартҡыларын һаҡлау, киләһе быуындарға аманат итеп тапшырыу- беҙҙен изге бурысыбыҙ. Атай-олатайҙарыбыҙҙын милли музыка ҡоралын танып белеү, үткәндәр менән бәйләнеште өҙмәү.

 Киләһе йылдан районда ике йылға бер тапҡыр ҡумыҙ бәйгеһен үткәреүҙе маҡсат итеп ҡуйыу, Иҫәнгилде ауылында Ә.Ә.Айытбаев етәкселегендә ир-егеттәрҙен ҡумыҙсылар ансамблен ойоштороу.

**Йыһазландырыу:**

 Башҡорт халыҡ музыка ҡоралы ҡумыҙ тураһында фотолар стенды, газета, журнал материалдары менәнйыһазландырыу.

**Байрамдын үткәрелеү урыны һәм ваҡыты:**

 Иҫәнгилде ауылы мәҙәниәт йорто. 30 октябрь 2014 йыл. Көндөҙгө сәғәт: 15-00.